IVL แจ้งเหตุฟ้าผ่าทำ “รง.โอเลฟินส์” สหรัฐฯหยุดผลิตชั่วคราว จนท.เร่งประเมินความเสียหาย
IVL แจ้งเหตุฟ้าผ่าทำ “รง.โอเลฟินส์” สหรัฐฯหยุดผลิตชั่วคราว จนท.เร่งประเมินความเสียหาย
3 ส.ค. 2563

บริษัท อินโดรามา เวนเจอร์ส จำกัด (มหาชน) หรือ IVL แจ้งว่าเมื่อวันที่ 1 สิงหาคม 2563 ได้เกิดเหตุฟ้าผ่าที่โรงงานของบริษัท Indorama Ventures Olefins LLC (IVOL) ซึ่งตั้งอยู่ที่เมืองเวสต์เลค (Westlake) รัฐหลุยส์เซียน่า (Louisiana) ประเทศสหรัฐอเมริกา ส่งผลให้การผลิตหยุดชะงักและเกิดประกายไฟลุกไหม้ตามมา ซึ่งเหตุการณ์ดังกล่าวไม่ได้ก่อให้เกิดอันตรายต่อโรงงาน พนักงานของบริษัท หรือชุมชนโดยรอบแต่อย่างใด
อย่างไรก็ตามขณะนี้โรงงานได้หยุดการผลิตลงชั่วคราว (offline) และอยู่ระหว่างการประเมินโดยบุคลากรของโรงงาน ทั้งนี้ หน่วยงานกำกับดูแลที่เกี่ยวข้องได้รับแจ้งเหตุดังกล่าวเรียบร้อยแล้ว
อนึ่ง โรงงานแห่งนีมี้กำลังการผลิตเอทิลีน (Ethylene) อยู่ที่ 440 กิโลตัน/ปี และได้รับความคุ้มครองภายใต้กรมธรรม์ประกันภัยที่ครอบคลุมและรวมถึงเหตุการณ์ดังกล่าวด้วย